รัฐบาลไทย-ข่าวทำเนียบรัฐบาล-"ม.ล.ปนัดดา ดิศกุล" บรรยาย "ศาสตร์พระราชา  เพื่อการพัฒนาที่ยั่งยืน" ให้แก่นิสิตมหาวิทยาลัยเกษตรศาสตร์ วิทยาเขตศรีราชา
วันศุกร์ที่ 5 พฤษภาคม 2560
"ม.ล.ปนัดดา ดิศกุล" บรรยาย "ศาสตร์พระราชา  เพื่อการพัฒนาที่ยั่งยืน" ให้แก่นิสิตมหาวิทยาลัยเกษตรศาสตร์ วิทยาเขตศรีราชา
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ พบปะและบรรยาย เรื่อง "ศาสตร์พระราชา เพื่อการพัฒนาที่ยั่งยืน" แก่ผู้บริหาร คณาจารย์ และนิสิตมหาวิทยาลัยเกษตรศาสตร์ วิทยาเขตศรีราชา รวมทั้งเป็นประธานในพิธีมอบเกียรติบัตรผู้นํานิสิต ประจําปี 2559
เมื่อวันพฤหัสบดีที่4พฤษภาคม2560ณ ห้องเธียร์เตอร์ ชั้น 4 หอสมุดอนุสรณ์10 ปีมหาวิทยาลัยเกษตรศาสตร์ วิทยาเขตศรีราชา อําเภอศรีราชา
ม.ล.ปนัดดา ดิศกุลกล่าวตอนหนึ่งว่า ภูมิใจที่ได้มาพบปะเยี่ยมเยียนคณาจารย์และนิสิตของมหาวิทยาลัยแห่งนี้ ซึ่งมีความยิ้มแย้มแจ่มใส ทักทายอย่างเป็นกันเอง ถือเป็นHappy Universityโดยแท้ จึงฝากนิสิตในฐานะปัญญาชนให้ช่วยกันขบคิดในเรื่องความดีงามเหล่านี้ เพราะเป็นคนรุ่นใหม่ที่จะจบออกไปดูแลบ้านเมืองในอนาคต
โดยเฉพาะอย่างยิ่ง "ศาสตร์พระราชา"เป็นสิ่งที่ปวงชนชาวไทยควรน้อมนําหลักคิดของพระบาทสมเด็จพระปรมินทรมหาภูมิพลอดุลยเดชที่ได้พระราชทานไว้นําไปปฏิบัติด้วยเป็นศาสตร์ที่ครอบคลุมถึงเรื่องเอกลักษณ์ของชนชาติไทยซึ่งเป็นคุณงามความดีคนของคนไทยที่บรรพชนไทยได้ปฏิบัติสืบทอดต่อกันมาไม่ว่าจะเป็นการอ่อนน้อมถ่อมตน การเป็นสุภาพชน ความขยันหมั่นเพียร การซื่อสัตย์สุจริต เจียมเนื้อเจียมตัวคบคนด้วยความดี มีมิตรภาพ ด้วยความรักและความผูกพัน ไม่คบคนด้วยฐานะ ไม่หลงลืมตัว อย่าทําอะไรผลีผลามโดยขาดการยั้งคิด แต่ในทางกลับกันต้องมีความรอบคอบในการประพฤติปฏิบัติตน แม้แต่การใช้Social Mediaก็ต้องใช้เพื่อสร้างสรรค์ ใช้โพสต์เพื่อInsight Outด้วยจิตใจของเราเอง โดยไม่ก้าวล่วง ละเมิด ใส่ร้าย หรือด่าว่าผู้อื่นด้วยถ้อยคํารุนแรง
นอกจากนี้ ขอให้คํานึงถึงความกตัญญูรู้คุณต่อบิดามารดา ครูบาอาจารย์ ผู้มีพระคุณ ประเทศชาติ และพระมหากษัตริย์ โดยเฉพาะ "ครู" ซึ่งควรยกย่องให้เป็นบุพการีของเรา รองจากบิดามารดา
ดังนั้น หากทุกคนได้ประพฤติปฏิบัติตนตามศาสตร์ของพระราชาแล้ว ก็จะเป็นพลเมืองที่มีคุณภาพ ประเทศก็จะมีแต่คนดีและทําให้ประเทศจะเจริญก้าวหน้า"ศาสตร์พระราชา" จึงเป็นเสมือนองค์ความรู้ที่อยู่คู่แผ่นดินไทยรวมทั้งแนวคิดหลักปรัชญาของเศรษฐกิจพอเพียง ที่ได้พระราชทานไว้กว่า 40 ปีที่ผ่านมา เพื่อให้ประชาชนชาวไทย นําไปเป็นแนวทางการพัฒนาตนเองและครอบครัว ให้มีภูมิคุ้มกันที่มั่นคงในการดําเนินชีวิตอย่างมีความสุขด้วย
โอกาสนี้ ม.ล.ปนัดดา ได้กล่าวฝากมหาวิทยาลัยช่วยกันขับเคลื่อน "โครงการโรงเรียนคุณธรรม"ที่จะเริ่มต้นในสถานศึกษาและหน่วยงานทางการศึกษาทั่วทั้งประเทศในช่วงเปิดภาคเรียนปีการศึกษา2560ซึ่งขณะนี้มีสถานศึกษาทุกสังกัดทุกระดับทั้งรัฐและเอกชนสมัครเข้าร่วมโครงการจํานวนมาก เช่น โรงเรียน สพฐ.30,711แห่งมหาวิทยาลัยคุณธรรมของรัฐและเอกชน154แห่งนอกจากนี้ ยังมีหน่วยงานและสถานศึกษาทุกสังกัดเข้าร่วม เช่น สถานศึกษาองค์กรปกครองส่วนท้องถิ่น สถานศึกษาเอกชน สถานศึกษาอาชีวศึกษา กศน.ตําบลทั่วประเทศ ศูนย์การเรียนรู้ ศูนย์การเรียนรู้ชุมชนชาวไทยภูเขา ศูนย์วิทยาศาสตร์เพื่อการศึกษาทุกแห่งทั่วประเทศ ศูนย์ฝึกอาชีพ ฯลฯทั้งที่ความจริงทุกโรงเรียนต้องเป็นโรงเรียนคุณธรรมอยู่แล้ว แต่การเข้าร่วมโครงการจะมีการกําหนดน้ําหนักตัวชี้วัดที่สําคัญ 5 ด้าน คือ 1) ความพอเพียง 2) ความกตัญญู 3) ความซื่อสัตย์สุจริต 4) ความรับผิดชอบ 5) อุดมการณ์คุณธรรมจริยธรรม
ดังนั้น หากเราช่วยกันขับเคลื่อนโรงเรียนคุณธรรมให้เกิดขึ้น ก็เหมือนกับเราจะช่วยกันสร้าง "นักเรียนที่ดี" ให้กับบ้านเมือง สร้าง "ครูที่ดี" ให้กับทุกชั้นเรียน สร้าง "ผู้บริหารที่ดี" ให้เกิดขึ้นในทุกโรงเรียน และเมื่อนักเรียน-ครู-ผู้บริหารดีแล้ว จะกลายเป็น "โรงเรียนที่ดี มีคุณธรรม" ให้เกิดขึ้นเป็น "สังคมที่มีคุณธรรม" ต่อไป
ภายหลังบรรยายม.ล.ปนัดดา ดิศกุล ได้เป็นประธานมอบเกียรติบัตรผู้นํานิสิตมหาวิทยาลัยวิทยาเกษตรศาสตร์ วิทยาเขตศรีราชา ประจําปี 2559 แก่นายกสภานิสิต กรรมการสภานิสิต นายกสโมสรนิสิต รวมทั้งประธานชมรมในคณะต่าง ๆพร้อมทั้งตรวจเยี่ยมห้องสมุด และพบปะกับนิสิต คณาจารย์ มหาวิทยาลัยเกษตรศาสตร์ วิทยาเขตศรีราชา ด้วยความเป็นกันเอง